
ПРОГРЕС АД - Най-добра българска фирма на годината



За най-добра българска фирма в категория „Средна и голяма фирма" бе 
отличен ПРОГРЕС АД.

На тържествена церемония в галерия Софийски арсенал бяха връчени 
ежегодните награди в престижния конкурс „Най-добра българска фирма на годината". Конкурсът отличава за седма поредна година най-успешните 
български компании. Организатор е Първа инвестиционна банка (Fibank), 
която си е поставила за цел чрез него не само да популяризира българския 
бизнес, но и да представи най-впечатляващите и устойчиви модели на 
предприемачество, за да могат те да се превърнат в еталон и вдъхновение.

Победителите сред близо 300 фирми участници бяха определени от жури в  състав: г-н Чавдар Златев, главен директор Корпоративно банкиране, член  на УС на Fibank и Изпълнителен директор, Кънчо Стойчев - социолог,  президент на световната асоциация Gallup International и председател на  Съюз „Произведено в България", финансистът Емил Хърсев, издателят на „24  часа" Венелина Гочева, Лъчезар Богданов - управляващ партньор „Индъстри  уоч", Йордан Матеев - Изпълнителен директор на Сдружението за модерна  търговия и Ваня Манова - мениджър на Mastercard за България и Македония. 
В своите оценки журито се ръководеше от критерии като устойчиво 
развитие, възможности за справяне в конкурентна среда, потенциал за 
навлизане на нови пазари и иновативност. Всички участвали в конкурса 
компании имат български капитал, български мениджмънт и представляват български бранд.
